<classify> Mwandishi Wetu, Dar es Salaam Wakuu wa Jumuiya ya Nchi za Kusini mwa Afrika SADC, wamekubaliana mambo saba yakiwamo suala la kuondolewa kwa vikwazo kwa Zimbabwe, kufuatilia hali ya usalama nchini Congo na ombi la Burundi kujiunga na jumuiya hiyo. Mengine ni kuwekeza kwenye miundombinu itakayowezesha kukua kwa uchumi katika ukanda wa nchi wanachama wa jumuiya hiyo, kuwa na chombo cha kukabiliana na majnga na suala la upatikanaji wa mapato. Makubaliano hayoyamefikiwa katika mkutano huo wa SADC wa siku mbili uliomalizika leo JumapiliAgosti 18, jijini Dar es Salaam. Akizungumza wakatiwa hotuba ya kuhitimisha mkutano huo, Rais Dk. John Magufuli amesema wakuu wa nchiwamekubaliana kuendelea kufuatilia hali ya usalama nchini Congo lakini pia wameiagizasekretarieti kuharakisha chombo cha kukabiliana na majanga kitakachosaidia nchiwanachama kukabiliana na majanga kama vile njaa, mafuriko, vimbunga, magonjwaya mlipuko na mengineyo. Amesema katikamkutano huo pia, wakuu wa nchi walipitia hali ya uchumi katika ukanda waoambapo uchumi wa nchi hizo ulishindwa kukua kama ulivyotarajiwa kwa asilimia sabana kushuka hadi asilimia 3.1, hivyo wamekubaliana kuwekeza kwenye miundombinu kwakuwa ni mojawapo ya kikwazo cha kukua kwa uchumi kwenye bara la Afrika ikiwamonchi za SADC. Kwa pamoja tumekubaliana kuondoa viwazo vya kibiashara, ukiritimba katika maeneo ya mipakani na rushwa. Aidha tumekubaliana kuboresha mazingira ya ukuaji uchumi na fedha katika nchi zetu. Masuala mengine tuliyojadili ni upatikanaji wa mapato, suala la ombi la Burundi kujiunga na SADC pamoja na suala la vikwazo kwa Zimbabwe, amesema Rais Dk. Magufuli. Kuhusu suala la Burundi kujiunga na jumuiya hiyo, amesema bado haijakamilisha vigezo katika baadhi ya maeneo ambapo Sekretarieti ya jumuiya hiyo imeagiwa kuwaelekeza na kisha kutuma tena maombi hayo na kuhusu Zimbabwe amesema wamekubaliana kufuatilia jumuiya za kimataifa ili iwaondolee vikwazo. Pamoja na mambomengine, amesema mkutano huo pia umepitisha mpango wa kuongeza mapato kwa SADCambapo nchi wanachama zitakuwa na hiyari ya kuchagua njia bora ya kuchangia.  <topic>: kitaifa 